
                 Nr.23/167/2002

BIROUL PERMANENT

AL

CAMEREI DEPUTAŢILOR



În conformitate cu Regulamentul Camerei Deputaţilor, vă înaintăm, alăturat, Raportul asupra proiectului de Lege pentru aprobarea Ordonanţei Guvernului nr.52/2002 privind stabilirea unui sistem de compensare de către transportatorii aerieni pentru pasagerii cărora li s-a refuzat îmbarcarea pe nave aeriene regulate, trimis cu nr.426 din 12 septembrie 2002.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

István Antal

                                                                                 Nr.23/167/2002

RAPORT

asupra proiectului de Lege pentru aprobarea Ordonanţei Guvernului nr.52/2002 privind stabilirea

 unui sistem de compensare de către transportatorii aerieni pentru pasagerii cărora 

li s-a refuzat îmbarcarea pe nave aeriene regulate



1.  În conformitate cu prevederile Regulamentului Camerei Deputaţilor, Comisia pentru industrii şi servicii a fost sesizată pentru avizare şi dezbatere în fond cu proiectul de Lege pentru aprobarea Ordonanţei Guvernului nr.52/2002 privind stabilirea unui sistem de compensare de către transportatorii aerieni pentru pasagerii cărora li s-a refuzat îmbarcarea pe nave aeriene regulate, trimis cu nr.426 din 12 septembrie 2002.



Ordonanţa Guvernului nr.52/2002 a fost emisă pentru armonizarea legislaţiei naţionale cu legislaţia Uniunii Europene în legătură cu stabilirea unui sistem uniform de compensare de către transportatorii aerieni a pasagerilor cărora li s-a refuzat îmbarcarea pe curse aeriene regulate. De menţionat că în Documentul de poziţie complementar pentru aderarea la Uniunea Europeană, capitorul 9 - Politica în domeniul transporturilor şi îndeplinirea angajamentelor asumate, se prevede că, până la sfârşitul anului 2002, se va implementa în legislaţia naţională Regulamentul nr.295/91/CE privind stabilirea unor reguli comune pentru sistemul de compensare în caz de refuz al îmbarcării aplicat în transportul aerian regulat.



Ordonanţa a fost avizată favorabil de Consiliul Legislativ cu nr.1017 din 1 august 2002.



Proiectul de lege a fost adoptat de Senat, în forma propusă de Guvern, în şedinţa din 5 septembrie 2002.



Proiectul de lege a fost avizat favorabil de Comisia juridică, de disciplină şi imunităţi, în forma adoptată de Senat cu nr.426 din 17 septembrie 2002.



2. În raport de obiectul şi conţinutul său, proiectul de lege face parte din categoria legilor ordinare.



3. Comisia pentru industrii şi servicii a examinat proiectul de lege în şedinţa din 2 octombrie 2002. La lucrările comisiei au participat reprezentanţi din partea Ministerului Lucrărilor Publice, Transporturilor şi Locuinţei.



4. La lucrările comisiei au fost prezenţi 24 deputaţi din totalul de 26 deputaţi, membri ai comieiei.



Raportul comisiei a fost adoptat cu unanimitate de voturi.



5. În urma dezbaterii, Comisia pentru industrii şi servicii propune admiterea cu modificări a proiectului de lege.

I.   A M E N D A M E N T E     A D M I S E



În urma dezbaterii, Comisia pentru industrii şi servicii propune adoptarea proiectului de lege cu următoarele amendamente:

	Nr.

crt.
	Text adoptat deSenat
	Amendamente propuse
	Motivaţie

	0
	1
	2
	3

	1.
	LEGE

pentru aprobarea Ordonanţei Guvernului nr.52/2002 privind stabilirea unui sistem de compensare de către transportatorii aerieni pentru pasagerii cărora li s-a refuzat îmbarcarea pe nave aeriene regulate


	Nemodificat
	

	2.
	Articol unic: Se aprobă Ordonanţa Guvernului nr.52 din 31 iulie 2002 privind stabilirea unui sistem de compensare de către transportatorii aerieni pentru pasagerii cărora li s-a refuzat îmbarcarea pe nave aeriene regulate, adoptată în temeiul art.1 pct.II.9 din Legea nr.411/2002 privind abilitarea Guvernului de a emite ordonanţe, publicată în Monitorul Oficial al României, Partea I, nr.609 din 16 august 2002.


	Nemodificat
	


	0
	1
	2
	3

	3. 
	ORDONANŢĂ

privind stabilirea unui sistem de compensare de către transportatorii aerieni pentru pasagerii cărora li s-a refuzat îmbarcarea pe nave aeriene regulate


	Nemodificat
	

	4. 
	Art. 1. - Prezenta ordonanţă stabileşte norme minime aplicabile în cazul în care pasagerilor li se refuză îmbarcarea pe o cursă aeriană regulată suprarezervată, pentru care aceştia au bilet valabil şi rezervare confirmată, care se efectuează de la un aeroport amplasat pe teritoriul României, indiferent de naţionalitatea transportatorului aerian, cetăţenia pasagerului şi punctul de destinaţie al cursei.


	Nemodificat
	

	5. 
	Art. 2. - În sensul prezentei ordonanţe: 

     a) refuzul îmbarcării înseamnă refuzul acceptării pasagerilor pe o cursă, deşi aceştia au bilet valabil, auconfirmată rezervarea pe acea cursă şi s-au prezentat pentru formalităţile de îmbarcare în timpul necesar şi precizat; 

     b) rezervare confirmată înseamnă că biletul vândut de transportatorul aerian sau de agentul său autorizat cuprinde precizarea numărului, datei şi orei cursei, precum şi notaţia "OK" sau orice altă menţiune în spaţiul respectiv de pe bilet, care semnifică înregistrarea şi confirmarea expresă de către transportatorul aerian a rezervării; 

     c) cursă regulată înseamnă o cursă care prezintă, în mod cumulativ, următoarele caracteristici: este efectuată contra plată, cu o aeronavă pentru transport de pasageri sau de pasageri şi cargo şi/sau poştă, de oasemenea manieră încât pentru fiecare cursă locurile disponibile sunt puse la dispoziţie publicului fie direct de transportator, fie de agenţii autorizaţi ai acestuia şi este operată pentru a deservi traficul între două sau mai multe puncte fie conform unui orar publicat, fie prin zboruri efectuate cu o asemenea regularitate încât se constituie într-o succesiune sistematică, identificabilă ca atare; 

     d) cursă suprarezervată înseamnă o cursă pe care numărul de pasageri care au rezervarea confirmată şi se prezintă pentru formalităţile de îmbarcare în timpul necesar şi precizat depăşeşte numărul de locuri disponibile pe acea cursă; 

     e) voluntar înseamnă o persoană care are bilet valabil, are rezervare confirmată, s-a prezentat pentru formalităţile de îmbarcare în timpul necesar şi precizat şi răspunde afirmativ la solicitarea transportatorului aerian adresată pasagerilor de a renunţa la rezervările lor confirmate, în schimbul unor compensaţii; 

     f) destinaţie finală înseamnă destinaţia menţionată pe biletul de transport aerian prezentat la ghişeul de verificare a biletelor şi eliberare a tichetelor de îmbarcare, denumit în continuare ghişeu de check-in, sau, în cazul curselor succesive, pe ultimul cupon de zbor al biletului. Cursele de conexiune care se pot efectua fără dificultăţi, deşi s-a cauzat o întârziere prin refuzul îmbarcării unor pasageri, nu sunt luate în considerare. 


	1. La articolul 2, litera a) va avea următorul cuprins:
     "a) refuzul îmbarcării înseamnă refuzul acceptării pasagerilor pe o cursă aeriană regulată suprarezervată, deşi aceştia au bilet valabil, auconfirmată rezervarea pe acea cursă şi s-au prezentat pentru formalităţile de îmbarcare în timpul necesar şi precizat;" 


	Corelare cu prevederile articolului 1.

	6. 
	Art. 3. - (1) Transportatorul aerian este obligat să stabilească regulile pe care le va aplica la îmbarcare, în eventualitatea unei curse suprarezervate. El va înregistra la Ministerul Lucrărilor Publice, Transporturilor şi Locuinţei aceste reguli, precum şi orice schimbări aduse ulterior acestora. Regulile vor putea fi puse la dispoziţie autorităţilor aeronautice ale altor state, la cerere. Regulile şi orice schimbări ulterioare aduse acestora se vor aplica în termen de 30 de zile de la data înregistrării la Ministerul Lucrărilor Publice, Transporturilor şi Locuinţei. 

(2) Regulile prevăzute la alin. (1) vor fi puse la dispoziţie publicului la agenţiile şi la ghişeele de check-in ale transportatorului aerian. 

(3) Regulile prevăzute la alin. (1) vor include posibilitatea solicitării unor voluntari care să accepte să nu fie îmbarcaţi. 

(4) În orice condiţii, la îmbarcare transportatorul aerian este obligat să ţină seama de interesele anumitor categorii de pasageri care trebuie transportaţi cu prioritate din motive legitime, cum ar fi persoanele cu handicap şi minorii neînsoţiţi.


	2. La articolul 2, alineatele (2), (3) şi (4) vor avea următorul cuprins:

"(2) Regulile prevăzute la alin. (1) vor fi puse obligatoriu la dispoziţie publicului la agenţiile şi la ghişeele de check-in ale transportatorului aerian. 

(3) Regulile prevăzute la alin. (1) vor include posibilitatea solicitării de către transportator, înaintea îmbarcării a unor voluntari care să accepte să nu fie îmbarcaţi. 

(4) Regulile prevăzute la alin.(1) trebuie să precizeze că în orice condiţii, la îmbarcare, transportatorul aerian este obligat să ţină seama de interesele anumitor categorii de pasageri care trebuie transportaţi cu prioritate din motive legitime, cum ar fi persoanele cu handicap şi minorii neînsoţiţi."


	

	7. 
	Art. 4. - (1) În eventualitatea unui refuz al îmbarcării pasagerul va avea de ales între: 

     a) restituirea imediată, fără penalizări, a costului biletului pentru partea de călătorie neefectuată; sau       b) asigurarea transportului până la destinaţia finală, cu prima ocazie; sau 

     c) asigurarea transportului până la destinaţia finală la o dată ulterioară, convenabilă pasagerului. 

(2) Indiferent de alegerea făcută de pasager în conformitate cu prevederile alin. (1), imediat după ce îmbarcarea a fost refuzată transportatorul aerian va plăti o compensaţie minimă, cu luarea în considerare şi a prevederilor alin. (3) şi (4), în valoare de: 

     a) 150 euro pentru curse de până la 3.500 km; 

     b) 300 euro pentru curse de peste 3.500 km, în funcţie de destinaţia finală a pasagerului. 

(3) În cazul în care transportatorul aerian oferă rerutarea până la destinaţia finală pe o cursă alternativă, a cărei oră de sosire nu depăşeşte ora de sosire programată a cursei rezervate iniţial cu mai mult de două ore pentru cursele de până la 3.500 km şi cu mai mult de patru ore pentru cursele de peste 3.500 km, compensaţia prevăzută la alin. (2) poate fi redusă cu 50%. 

(4) Nivelul compensaţiei nu trebuie să depăşească preţul biletului de transport până la destinaţia finală. 

(5) Compensaţia va fi achitată în numerar sau, de comun acord cu pasagerul, în bonuri de călătorie (vouchere) şi/sau alte servicii. 

(6) Dacă pe o cursă suprarezervată un pasager este de acord să fie plasat într-o clasă inferioară celei pentrucare s-a plătit biletul, acesta va fi îndreptăţit la rambursarea diferenţei de preţ. 

(7) Distanţele prevăzute la alin. (2) şi (3) se vor determina prin metoda distanţei ortodromice - distanţa dintre punctul de plecare şi cel de sosire ale unui traiect de pe suprafaţa pământului, măsurată pe arcul mic din cercul mare determinat de planul secant care trece prin cele două puncte şi centrul pământului. 


	Nemodificat
	

	8. 
	Art. 5. - (1) În eventualitatea refuzului îmbarcării pe o cursă vândută în cadrul unui pachet turistic transportatorul aerian va fi obligat să compenseze operatorul turistic care a încheiat un contract cu pasagerul şi care este răspunzător faţă de acesta pentru executarea adecvată a contractului aferent pachetului turistic, în condiţiile prevăzute de lege. 

(2) Operatorul turistic este obligat să plătească pasagerului suma compensatorie ce i-a revenit conform prevederilor alin. (1). 


	Nemodificat
	

	9. 
	Art. 6. - (1) Separat de suma compensatorie minimă prevăzută la art. 4, transportatorul aerian va oferi gratuity pasagerilor cărora li s-a refuzat îmbarcarea: 

     a) posibilitatea efectuării unei convorbiri telefonice şi/sau a transmiterii unui mesaj telex/fax către punctul de destinaţie; 

     b) mâncare şi băuturi răcoritoare, ţinând seama de timpul de aşteptare; 

     c) cazare la hotel în cazurile în care este necesară şederea pe timpul uneia sau mai multor nopţi. 

(2) Când un oraş sau o regiune este deservită de mai multe aeroporturi, iar un transportator aerian oferă unui pasager căruia i s-a refuzat îmbarcarea o cursă spre un alt aeroport decât cel de destinaţie pentru care pasagerul a făcut rezervarea, costurile deplasării între aeroporturile alternative sau spre o destinaţie alternativă apropiată, convenită cu pasagerul, vor fi suportate de transportatorul aerian. 


	Nemodificat
	

	10. 
	Art. 7. - Transportatorul aerian nu va fi obligat să plătească compensaţii pentru refuzul îmbarcării în cazul în care pasagerul călătoreşte gratuit sau cu bilete cu tarife reduse, care nu sunt disponibile direct sau indirect publicului. 


	Nemodificat
	

	11. 
	Art. 8. - Transportatorul aerian va pune la dispoziţie fiecărui pasager căruia i s-a refuzat îmbarcarea un formular care să conţină regulile compensaţiei pentru refuzul îmbarcării, prevăzute în prezenta ordonanţă. 


	Nemodificat
	

	12. 
	Art. 9. - (1) Prezenta ordonanţă nu aduce atingere în nici un fel dreptului pasagerului de a solicita alte despăgubiri pe cale judecătorească. 

(2) Prevederile alin. (1) nu se aplică voluntarilor definiţi la art. 2 lit. e), care au acceptat compensaţia oferită şi au renunţat la îmbarcare. 


	Nemodificat
	

	13. 
	Art. 10. - Prezenta ordonanţă intră în vigoare la data de 1 ianuarie 2003.


	Nemodificat
	


                                 PREŞEDINTE,                                                                        SECRETAR,

                                   István Antal                                                                          Aurelia Vasile

                                                                                                         RAPORTORI






Dep.Ioan Bivolaru – PSD-SDU

Dep.Ioan Miclea – PRM






Dep.Aurelia Vasile – PSD-SDU

Dep.Dumitru Palade – PRM






Dep.Marin Anton – PNL


Dep.Robert Raduly – UDMR






Dep.Anca Boagiu – PD


Dep.Ion Rădoi – PSD-SDU






Dep.Cristian Buzea – PRM


Dep.Florentin Sandu – PSD-SDU






Dep.Aurel Daraban – PSD-SDU

Dep.Istvan Erdei – UDMR






Dep.Pavel Târpescu – PSD-SDU

Expert,

Daniel Bădina

